चीन के आधिकारिक मीडिया ने जनरल ली शुआंगजियांग को अस्पताल का दौरा करते हुए दिखाया है जहां वे पीड़ित जोड़े से मिले और उन्हें मुआवज़ा देने की पेशकश की.ख़बरों के अनुसार मंगलवार को जनरल के बेटे ली टियान्यी को एक अन्य युवक के साथ हिरासत में लिया गया था.चश्मदीदों का कहना है कि ये लोग दो स्पोर्ट्स कारों से बाहर निकले और एक जोड़े के पीट डाला. साथ ही ये कहते रहे कि ‘पुलिस को बुलाने की हिम्मत कौन करेगा?’आस-पास खड़े लोगों ने उन्हें वहां से भागने से रोके रखा और बाद में उन्हें हिरासत में ले लिया गया.पिछले साल भी एक वरिष्ठ पुलिस अधिकारी के पुत्र का ऐसा ही एक हाई प्रोफ़ाइल केस सामने आया था, जिसके बाद इंटरनेट पर उसकी ख़ूब चर्चा हुई थी.जनरल ली सेना की आर्ट्स अकादमी में पढ़ाते हैं और उन्हें सरकारी मीडिया ने घायलों को देखने के लिए अस्पताल का दौरा करते हुए दिखाया है.सरकारी के अनुसार जनरल ली ने कहा, “पिता की तौर पर मैं अपने पुत्र की व्यवहार की ज़िम्मेदारी लेता हूं. मैं इतना शर्मिंदा हूं कि अब आप चाहें तो मेरी पिटाई कर दें. मैं अपने बेटे के ग़लतियों का पक्ष नहीं लूंगा.”गत वर्ष एक वरिष्ठ पुलिस अधिकारी के पुत्र ली क़िमिंग ने दो छात्रों में अपनी कार से चोट पहुंचाई थी. उनमें से एक की बाद में मौत हो गई थी.स्थानीय मीडिया के अनुसार जब लोगों ने ली क़िमिंग को भागने से रोकने की कोशिश की तो उसने कहा था कि ‘जाओ, मुझपर मुक़दमा करो, मेरे पिता ली गैंग हैं.’इस घटना की चीन काफ़ी चर्चा रही थी. बाद में उस युवक को छह साल की सज़ा हुई.चीन में अब ‘मेरे पिता ली गैंग हैं’ उद्दंडता और घमंड पर्याय बन गया है.